Битка на Бадонском горју
Битка на Бадонском горју (; ) или битка код Бадона () је битка која је вођена између Брита и једне од англосаксонских ратничких дружина крајем 5. или почетком 6. века. У средњовековним бритским и велшким изворима битка је сматрана за важан политички и војни догађај, али је у англосаксонској историографији прошла незапажено. Услед фрагментарности извора не може се са сигурношћу утврдити датум, локација и ток битке. Данас је битка позната превасходно по учешћу краља Артура који се јавља у каснијој традицији.